
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01192/2013-04
14.02.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 14.02.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101729152, Матични број: 07032579,  испуњава прописане стандарде за акредитацију студијског програма  Основне академске студије - ПРАВА у оквиру поља друштвено-хуманистичких наука и то за 1500 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.06.2013. године поднела захтев за акредитацију студијског програма  Основне академске студије - ПРАВА у оквиру поља друштвено-хуманистичких наука под бројем 612-00-01192/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе: назив, врсту студија, академски назив, услове за упис, листу предмета, начин извођења студија, бодовну вредност предмета, начин и предуслове за упис предмета. У структури студијског програма прецизно су наведени циљеви програма и исходи процеса учења. Студије трају 4 године (240 ЕСПБ).

2. Сврха студијског програма

Програм обезбеђује стицање теоријских знања и вештина неопходних за савесно, компетентно и професионално обављање правних послова који захтевају примену правничких знања и способности и омогућава укључивање у рад државних органа и институција, јавних служби, привредних друштава, организација, удружења и других институција правног система примерених звању дипломирани правник. Студијски програм по завршеним основним академским студијама омогућује наставак образовања и даље стручно усавршавање на мастер академским студијама. Сврха програма је јасно и недвосмислено формулисана и у потпуности је усклађена са општом мисијом и циљевима установе.

3. Циљеви студијског програма.
Циљ студијског програма основних академских студија је образовање будућих правника за развој и примену научних и стручних достигнућа из области права и сродних дисциплина, и то на такав начин да стекну компетенције, способности и вештине за професионално и одговорно обављање послова правничке струке, као и за стицање знања, способности и вештина неопходних ради учешћа у даљем образовном процесу у циљу постизања вишег нивоа знања.

4. Компетенције дипломираних студената
Наведене су опште и посебне способности које студенти стичу савладавањем програма. У документацији постоји прилог додатак дипломи који је у складу са предвиђеним стандардима.
5. Курикулум
Структура курикулума обухвата распоред предмета, фонд часова и број ЕСПБ. Програм основних академских студија права компонован је од обавезних предмета, предмета наставне групе и изборних предмета. Број часова активне наставе је у складу са прописима. У структури студијског програма заступљене су различите групе предмета: академско-општеобразовни (11,80%), теоријско методолошки (11,67%), научно стручни (26,54%) и стручно апликативни (47,99%).

6. Квалитет, савременост и међународна усаглашеност студијског програма
Наставни план и програм је целовит и свеобухватан и нуди најновија стручна сазнања. На установи не постоје други програми основних академских студија. Програм усаглашен са програмима академских студија другог степена. Програм основних студија је упоредив са програмима основних студија земаља европско-континенталне правне традиције и усклађен са наведеним програмима иностраних високошколских установа из области права из Русије, Финске, Турске, Данске, Словеније и Чешке.

7. Упис студената
Увидом у конкурс за упис, може се закључити да се у претходним годинама уписивало 1500 студената у прву годину на овај студијски програм, што је у складу са стандардима жељеног броја студената по наставнику.У документацији је наведено да се пријемни испит реализује у форми два теста из Српског језика, Историје и Устава и права грађана према наставном програму за гимназије, одговарају карактеру студијског програма.

8. Оцењивање и напредовање студената
За сваки испит је утврђен број ЕСПБ бодова које студент стиче полагањем. Није сасвим прецизно описана методологија којом је утврђено оптерећење студената за сваки појединачни предмет. Препоручује се да се на основу обима градива и количине потребне препоручене литературе за савладавање истог, прецизније утврди оптерећење, односно број радних сати потребан за самосталан рад студената, те у складу с тим и број бодова које различити предмети носе.Систем вредновања рада студената узима у обзир специфичности појединих предмета, оспособљеност студената за различите активности у складу са годином студија, као и изборност предмета. Препоручује се да, као и код утврђивања броја ЕСПБ, узме у обзир реална оптерећеност студената на поједином предмету.

9. Наставно особље. 

Укупан број наставника ангажованих на студијском програму је 98 и довољан је да покрије укупан број часова наставе на датом студијском програму. Ангажовање по појединачном наставнику је 5,88 часова активне наставе недељно. За све наставнике ангажоване са пуним радним временом су приложене фотокопије радних књижица, док су за наставнике ангажоване са непуним радним временом приложени уговори о раду. Број наставника са пуним радним временом износи 89, тако да 96,56% наставе држе наставници са пуним радним временом. Испуњени су сви законски услови везани за датуме избора и године живота наставника. Ангажовани наставници имају стечено звање доктора наука, у складу са стандардом. Укупан број сарадника ангажован на студијском програму је 37 и довољан је да покрије укупан број часова наставе на датом студијском програму. Ангажовање по појединачном наставнику је 9,2 часова активне наставе недељно. Квалификације наставног особља одговарају нивоу њихових задужења. У књизи наставника се налазе подаци о свим наставницима ангажованим на студијском програму. Наставници поседују документоване референце које их квалификују као компетентне за наставне предмете које држе на овом студијском програму. Величина група за предавања и вежбе одговара Допуни стандарда за акредитацију студијских програма.

10. Организациона и материјална средства
Факултет поседује укупно 15.000 квм бруто простора. С обзиром да се исти простор користи и за одржавање наставе на осталим студијским програмима, а укупан планирани број студената је преко 6000, бруто простор по студенту износи више од 2 квм, што одговара стандарду за извођење наставе по сменама. Установа је обезбедила 8 амфитеатара са 2275 места, 11 учионица, 2 рачунарске учионице, 3 компјутерске лабораторије и остале просторије. Установа је обезбедила 91 наставничких кабинета са 144 места, што је довољан радни простор за све наставнике. Обезбеђена је сва техничка опрема за савремено извођење наставе (рачунари, штампачи, пројектори, преносни рачунари, аудио и видео опрема, опрема за симултано превођење). Библиотека поседује 982 библиотечке јединице релевантне за овај студијски програм, те се може констатовати да су на располагању ресурси за извођење студијског програма. Сви обавезни предмети су покривени одговарајућом литературом. Наставни предмети су покривени литературом која се може пронаћи у библиотеци. Број доступних примерака је на задовољавајућем нивоу.

11. Контрола квалитета
Установа је усвојила и приложила Извод из Статута којим се регулише оснивање и делокруг рада Комисије за квалитет, Правилник о уџбеницима, Политику обезбеђења квалитета, као и Листу чланова Комисије за контролу квалитета. Комисија за обезбеђивање квалитета наставе сачињена је од 3 наставника, 1 представника ненаставног особља и 1 студента. Квалитет програма оцењује се у поступку самовредновања и спољашњом провером квалитета. Учешће студената у контроли квалитета је предвиђено кроз учешће једног представника у комисији за контролу квалитета. Приложени су резултати претходних евалуација студијског програма.

12. Студије на даљину
Нису планиране студије на даљину.
1. Трајање програма= 4 године, 8 семестара
2. Број ЕСПБ бодова= 240
3. Број студената који се уписује на прву годину= 1.500
4. Број часова активне наставе за студенте (НЕДЕЉНО ПО ГОДИНАМА):  I= 23, II= 20, III= 24, IV= 22, 
5. Проценат изборности на програму= 12,5%
6. Просечно оптерећење наставника на програму= 5,88
7. Просечно оптерећење сарадника на програму= 9,2
8. Просечно оптерећење наставника на установи= 6,47
9. Просечно оптерећење сарадника на установи= 8,47
10. Број наставника са укупним оптерећењем већим од 12= 0
11. Проценат наставе коју држе наставници са пуним радним временом= 96,56%
12. Бруто простор=  15.000 м2
13. Број књига релевантних за студијски програм= 590
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ПРАВНИ ФАКУЛТЕТ  за студијски програм  Основне академске студије - ПРАВА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ПРАВНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 67,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101729152, Матични број: 07032579, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ПРАВА у оквиру поља друштвено-хуманистичких наука и то за 1500 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

